สอบถามหน่อยครับ เมื่อวานผมไปให้อาหารสนุขในโรงเรียนที่ผมไปวิ่งประจำ ผมให้อาหารสนุขทางมือแล้วฟันสุนัขมากระแทกเข้าที่บริเวณกกนิ้วชี้เป็นแผลเล็กๆมีเลือดออกนิดหน่อย แบบนี้ควรไปฉีดยากันพิษสุนัขบ้าไหมครับ สุนัขตัวนั้นเห็นมาตั้งแต่ต้นเดือนเมษาจนถึงเมื่อวานดูมีอาการร่าเริ่งดี
สวัสดีค่ะ การรับเชื้อโรคพิษสุนัขบ้า ซึ่งเป็นเชื้อไวรัสชนิดหนึ่งที่ติดต่อมาจากการสัมผัสสัตว์เลี้ยงลูกด้วยนมเช่นหมา แมวที่ติดเชื้อ อาการแสดงมักเกิดหลังได้รับเชื้อ 2-8 สัปดาห์ หรือนานกว่านั้นได้ อาการคือมีไข้ ปวดเมื่อยตามตัว คลุ้มคลั่ง กลัวน้ำ กลืนน้ำลายไม่ได้ และสมองอักเสบจนถึงแก่ชีวิต นั้น ช่องทางที่พบได้เช่นการถูกสัตว์กัดหรือข่วนโดยตรงจนมีเลือดออก โดนสัตว์มาเลียแผล หรือเลียปาก หรือรับประทานเนื้อสัตว์ดิบ หรือปรุงเนื้อสัตว์ดิบ เป็นต้นดังนั้นจากเหตุการณ์ดังกล่าวมานั้น หากถูกฟันสุนัขกระแทกมีแผลมีเลือดออก ควรไปฉีีดวัคซีนเพื่อป้องกันพิษสุนัขบ้าป้องกันไว้จะดีกว่าค่ะ โดยการฉีดวัคซีนกรณีไม่เคยฉีดมาเลยนั้น จะต้องฉีดให้ครบทั้ง 5 เข็มภายใน 1 เดือน ไปตามวันที่แพทย์กำหนดให้ตรงวันและควรล้างทำความสะอาดแผลด้วยน้ำเปล่าสะอาด ใช้ผ้าสะอาดปิดแผลไว้ได้ กินยาแก้ปวด และแพทย์อาจประเมินว่าต้องได้วัคซีนบาดทะยักหรือยาฆ่าเชื้อร่วมด้วยหรือไม่